

H O T Ă R Â R E  Nr.42
din data de 14 aprilie 2021
privind aprobarea încheierii protocolului de predare – primire a bunurilor  Fundației “Maica Teresa Cetariu”, aflate pe raza comunei Biharia, respectiv în localitatea Biharia,
 către Fundația “Ecclesia Mater”


Având în vedere Referatul de aprobare cu nr.1058/12.04.2021 prezentat de primarul comunei Biharia, în calitate de inițiator, precum şi Raportul de specialitate cu nr.1059/12.04.2021 întocmit de aparatul de specialitate al primarului comunei Biharia, prin care se propune aprobarea încheierii protocolului de predare – primire a bunurilor  Fundației “Maica Teresa Cetariu” cu sediul în ..... județul Bihor, aflate pe raza comunei Biharia, respectiv a localității Biharia, către Fundația “Ecclesia Mater”, care constau din 11 case sociale, fiind locuite de familii defavorizate,
Ținând cont de adresa înregistrată sub nr.1055/12.04.2021 a Fundației “Maica Teresa Cetariu”, cu sediul în ....., str..., nr...., bl...., jud. Bihor, cu privire la predarea celor 11 case sociale, 
 Luând în considerare faptul că, conform inventarului Fundației “Maica Teresa Cetariu”, pe raza localității Biharia se regăsesc imobile constând din 11 case sociale cu o valoare de inventar de 301.431 lei,
Ţinând seama de faptul că Fundația “Maica Teresa Cetariu”, edificatoarea construcțiilor şi-a anunțat retragerea din activitățile sociale din județul Bihor, construcțiile de tip case sociale aflate pe raza comunei Biharia, respectiv în localitatea Biharia, se predau către Fundația “Ecclesia Mater”, pentru continuarea activității social/caritabile ale fundației,
În temeiul prevederilor art. 129 alin. (2) lit. c.) şi d.) coroborat cu alin.(7) lit.b) al aceluiaşi articol, art.139 şi art.196 alin.(1) lit.a) din O.U.G. nr.57/2019 privind Codul administrativ, cu modificările şi completările ulterioare,
Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
ADOPTĂ PREZENTA HOTĂRÂRE:

Art.1 Se aprobă încheierea protocolului de predare – primire a bunurilor  Fundației “Maica Teresa Cetariu”, aflate pe raza localităţii Biharia, către Fundația “Ecclesia Mater”, conform anexei, parte integrantă a prezentei hotărâri. 
Art.2 Cu semnarea protocolului de predare-primire se împuterniceşte primarul comunei Biharia. 
Art.3 Prezenta Hotărâre se comunică cu: 
· Instituția Prefectului – Județul Bihor
· Primarul comunei Biharia
· Fundația “Maica Teresa Cetariu” 
· Fundația “Ecclesia Mater”

      PREŞEDINTE DE ŞEDINŢĂ  		                          	    CONTRASEMNEAZĂ
       	   NAGY REKA                                                                         SECRETAR GENERAL
							            	          Bianca CSIDRE




Anexa la H.C.L. nr. 42/14.04.2021   

PROTOCOL DE PREDARE – PRIMIRE
a bunurilor  Fundației “Maica Teresa Cetariu” cu sediul în Oradea județul Bihor, către Fundația Ecclesia Mater 

Părțile contractante;
· FUNDAȚIA “MAICA TERESA CETARIU” cu sediul în ..., str...., nr...., bl ..., jud. Bihor, având codul fiscal … legal reprezentată prin dna. N. W. F. M.- PREȘEDINTE ULFT – N.L., și de dna. N. C. E. M.-  VICEPREȘEDINTE ULFT – N.L, respectiv prin dna. I. I. domiciliată în ...... nr.... în calitate de DIRECTOR al FUNDAȚIEI, având dreptul de reprezentare și semnare din partea fundației denumit în continuare PREDATOR pe de o parte, 
· U.A.T. COMUNA BIHARIA având sediul în localitatea Biharia, str.Cetăţii nr.12,  cod fiscal 4820305 telefon 0259369716 legal reprezentată prin primar dl. SZILAGYI ZOLTAN, proprietar al terenului aferent caselor sociale, pe de altă parte
respectiv 
· FUNDAȚIA ECCLESIA MATER cu sediul în ..., Str. ..., Nr. ..., având codul fiscal ... legal reprezentată prin dna. K. V. Z. I. în calitate de PREȘEDINTE, denumit în continuare PRIMITOR,  am convenit asupra semnării prezentului PROTOCOL  în următoarele condiții: 

Având în vedere hotărârea conducerii Fundației Maica Teresa de a se retrage din toate activitățile sociale-caritabile din județul Bihor, respectiv dorind să asigure continuitate acestora pe raza localităților unde fundația are și a avut desfășurate activități amintite, Fundaţia Maica Teresa Cetariu predă Fundației Ecclesia Mater următoarele:
· 11 buc. de case sociale cu o valoare de inventar de 301431 lei, situate în comuna Biharia, localitatea Biharia, judeţul Bihor 
· toate actele aferente imobilelor, evidențele fiscale, schițe, autorizații etc, se vor preda Fundației Ecclesia Mater odată cu semnarea prezentului protocol, cu mențiunea faptului că părțile sunt de acord cu faptul că orice inconvenient ulterior de natură juridică sau de orice alt tip îl exonerează de orice răspundere pe primitor față de orice persoană fizică sau juridică care ar putea ridica asemenea pretenții ulterioare, aceasta rămânând exclusiv în sarcina și răspunderea conducerii Fundației Maica Teresa în temeiul angajamentelor încheiate anterior semnării prezentului protocol. 
· odată cu predarea imobilelor, respectiv ale actelor aferente, părțile stabilesc de comun acord și predarea tuturor actelor contabile, ale actelor constitutive, a situațiilor financiare etc, astfel încât primitorul să le poate administra în continuare conform destinațiilor acestora, predarea efectivă fizică urmând a fi consemnată într-un proces verbal detaliat în acest sens. 
În prezent, imobilele descrise mai sus sunt locuite de familii defavorizate, pe baza contractelor de comodat încheiate între părți.
Având în vedere faptul că toate casele sociale predate primitoarei sunt construite pe terenul proprietatea Comunei Biharia, se impune aprobarea prezentului Protocol de către consiliul local, în vederea realizării unei transmiteri ale bunurilor către noua fundație PRIMITOARE în mod transparent, respectiv pentru a stabilii aspectele viitoarei colaborări conform destinației și scopurilor fundației în privința activităților desfășurate și administrate pe teritoriul UAT. 
Încheiat azi ………………..2021 la Oradea/Biharia, având la bază HCL nr. 42/14.04.2021 care se anexează prezentului protocol. 

                            Am predat;                                                                                                                       Am preluat;
               FUNDAȚIA “MAICA TERESA CETARIU”                                                                                      FUNDAȚIA ECCLESIA MATER
                        N. W. F. M.,  PREȘEDINTE                                                                                                                K. V. Z. I., PREȘEDINTE
                              ________________                                                                                                               _______________                      
                              N. C.  E. M.,  VICEPREȘEDINTE
                              _________________
                                I. I. – DIRECTOR 
                             _________________



APROBAT conform HCL nr.42/14.04.2021 
Primar,
SZILAGYI ZOLTAN  __________________

